b'\n_START_ARTICLE_\nLeida J\xc3\xbcrgen\n_START_PARAGRAPH_\nLeida J\xc3\xbcrgen (25. detsember 1925 Halliste \xe2\x80\x93 3. mai 2013) oli eesti klaasikunstnik._NEWLINE_Ta l\xc3\xb5petas aastal 1946 Viljandi Arve-T\xc3\xb6\xc3\xb6stustehnikumi r\xc3\xb5ivaste konstrueerimise ja modelleerimise erialal. Samal aastal asus ta \xc3\xb5ppima Tallinna Riiklikku Tarbekunsti Instituuti, l\xc3\xb5petas aastal 1952 ERKI Maks Roosma \xc3\xb5pilasena (klaasikunsti erialal)._NEWLINE_Ta oli aastatel 1952\xe2\x80\x931955 ERKI ja aastatel 1957\xe2\x80\x931958 Leningradi k\xc3\xb5rgema V. I. Muhhina nimelise kunstt\xc3\xb6\xc3\xb6stuskooli \xc3\xb5ppej\xc3\xb5ud. Aastatel 1955\xe2\x80\x931990 oli ta Leningradi Kunstilise Klaasi Tehase kunstnik ja aastast 1991 vabakunstnik. Ta oli aastast 1959 Venemaa Kunstnike Liidu liige.'